हम दूसरों के दोष तो देख लेते हैं, अपना निरीक्षण नहीं करते
कोई भी प्राणी ऐसा नहीं है जिसने पाप न किया हो। हम अपनी आंखों से दूसरों के दोष का निरीक्षण तो कर लेते हैं परंतु हमारे भीतर के दोष का निरीक्षण अपना आत्मा की आंखों से ही कर सकते हैं। पाप की भयंकरता पाप करने में है, पश्चाताप से पाप में रुचि घटती है।
यह बात गौतम मुनि ने नीमचौक स्थानक में कही। उन्होंने कहा हमें बांसुरी के समान बनना है जो अपना एक भी छिद्र छिपाती नहीं है इसलिए वह हमेशा होठों पर बैठती है। हमें ढोल की तरह नहीं बनना जिसे कमर पर लटकाकर दोनों तरफ से पीटा जाता है। बांसुरी की तरह बनेंगे तो जन्म-मरण का चक्कर खत्म होगा। ढोल बनेंगे तो चक्र में घूमते रहेंगे।
मुनि ने कहा पुण्यशाली आत्मा को धर्मरूपी जहाज का संजोग मिलता है। यदि उस जहाज में बैठेंगे नहीं तो हम संसार का किनारा पार नहीं कर पाएंगे। हमें संसार का किनारा पार करना है, मौत का नहीं। हम कर्मबंधन नहीं छोडेंग़े तो मुक्ति नहीं होगी। मिथ्यार्थ, अव्रत, प्रमाद, कसाय, अशुभ योग ये पांच प्रकार के कर्मबंध के दरवाजे हैं। इन्हें धर्मरूपी जहाज में बैठकर बंद कर सकते हैं। संचालन संघ के महामंत्री विनोद बाफना ने किया।
hin_Deva hin_Deva hin_Deva hin_Deva